ญี่ปุ่นเปิดตัวตู้ ATM ถอนเงิน Bitcoin ออกมาเป็นเงินสกุลทั่วไป - FINNOMENA
ญี่ปุ่นเปิดตัวตู้ ATM สำหรับถอนเงินบิทคอยน์ ออกมาใช้งานได้แล้ว โดยเงินที่ออกมานั้น จะเป็นสกุลเงินท้องถิ่นของแต่ละประเทศเลย
26 พ.ค. 2560

ญี่ปุ่นเปิดตัวตู้ ATM สำหรับถอนเงินบิทคอยน์ ออกมาใช้งานได้แล้ว โดยเงินที่ออกมานั้น จะเป็นสกุลเงินท้องถิ่นของแต่ละประเทศเลย
ตู้ ATM ดังกล่าวเป็นของบริษัท Oki Electric Industry ที่ผู้ถือเงินบิทคอยน์ สามารถเชื่อมโยงบัญชีบิทคอยน์ ของตัวเองเข้ากับตู้ ATM และถอนเงินเสมือนจริงนั้นออกมาได้ โดยบริษัทตั้งเป้าเจาะตลาดจีน และกลุ่มประเทศเศรษฐกิจใหม่
ในปี 2016 โลกมีตู้ ATM เปิดใช้งานอยู่ 3.3 ล้านเครื่อง และ 30% ใช้การหมุนเวียนเงินสด นั่นคือ มีผู้ฝากเงินเข้าตู้มา ระบบก็นำธนบัตรนั้นมาจ่ายให้กับผู้ที่มากดถอนเงินสดนั่นเอง
สำหรับการทำงานนั้น ผู้ใช้งานสามารถถอนเงินบิทคอยน์ ในบัญชีออกมาได้ตามแต่ว่า วันนั้นอัตราแลกเปลี่ยนอยู่ที่เท่าไร รวมถึงสามารถฝากเงินเข้าไปในตู้ดังกล่าวได้ด้วยเช่นกัน
ข้อดีของตู้ดังกล่าว คือ ทำให้การใช้จ่าย และการแลกเปลี่ยนเงินดิจิตอลทำให้อย่างแพร่หลายมากขึ้น และยังสามารถตั้งการทำงานอื่นๆ ได้อีกด้วย เช่น สามารถตั้งค่าให้ใช้จ่ายเงินผ่านสมาร์ทโฟนได้ ฯลฯ โดยฟีเจอร์ต่างๆ เหล่านี้จะขึ้นอยู่กับนโยบายด้านการเงินการธนาคารของแต่ละประเทศเป็นสำคัญ
ทั้งนี้ ญี่ปุ่น มองว่า บริการดังกล่าวจะได้รับความนิยมสูงมากในจีน และอินเดีย รวมถึงประเทศเศรษฐกิจใหม่ต่างๆ และทำให้ญี่ปุ่นก้าวขึ้นมามีบทบาทใหญ่อีกครั้งในวงการฟินเทคด้วยนั่นเอง
ที่มา : http://www.manager.co.th/CyberBiz/ViewNews.aspx?NewsID=9600000052743
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: